|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ**  **ΚΑΙ ΘΡΗΣΚΕΥΜΑΤΩΝ**  **------------------------------** | ΚΟΜΟΤΗΝΗ, 16/09/2020  ΑΡ. ΠΡΩΤ. 371 α. |
| ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ  ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ  **Περιφερειακό Κέντρο Εκπαιδευτικού Σχεδιασμού**  **(ΠΕ.Κ.Ε.Σ.) ΑΜΘ**  **------------------------------**   |  |  |  | | --- | --- | --- | | Διεύθυνση | : | Τέρμα Σισμάνογλου  691 33 Κομοτηνή | | Πληροφορίες |  | Άννα Αγγελοπούλου | | Τηλ.   Fax  | : | 6980396316  2531083555 | | E-Mail  | : | [1syn02-amth@sch.gr](mailto:1syn02-amth@sch.gr)  [annangelapoulou@gmail.com](mailto:annangelapoulou@gmail.com) | | **ΠΡΟΣ:**  1. Τις Δ/ντριες και τους Δ/ντές των σχολικών μονάδων των ΔΔΕ Καβάλας και Ξάνθης  2. Τις/τους εκπαιδευτικούς κλάδου ΠΕ02 των σχολικών μονάδων των ΔΔΕ Καβάλας και Ξάνθης  3. Τις/τους εκπαιδευτικούς άλλων ειδικοτήτων που διδάσκουν το **μάθημα της Ιστορίας** των σχολικών μονάδων των ΔΔΕ Καβάλας και Ξάνθης  **Δια των ΔΔΕ Καβάλας και Ξάνθης**  **ΚΟΙΝ:**  1. ΠΕΚΕΣ ΑΜΘ  2. ΔΔΕ Καβάλας  3. ΔΔΕ Ξάνθης |

**ΘΕΜΑ: Διδασκαλία των Φιλολογικών μαθημάτων και της Ιστορίας.**

Αγαπητές Διευθύντριες και αγαπητοί Διευθυντές,

Αγαπητές και αγαπητοί συνάδελφοι,

Διαπιστώνοντας από τις πρώτες μου επισκέψεις μου στα σχολεία, αλλά και από προσωπική επικοινωνία (είτε τηλεφωνική, είτε μέσω ηλεκτρονικού ταχυδρομείου) ότι υπάρχουν προβληματισμοί σχετικά με τα φιλολογικά μαθήματα, που σας απασχολούν και χρήζουν διευκρινίσεων, επισημαίνουμε και υπενθυμίζουμε ότι έχουν αποσταλεί στα σχολεία σας μέσω των ΔΔΕ τα παρακάτω έγγραφα:

1. **Oδηγίες για την αναπλήρωση της μη διδαχθείσας ύλης του σχολ. έτους 2019-20** στην **Αρχαία Ελληνική Γλώσσα**, τη **Νεοελληνική Γλώσσα** και **Ιστορία.**

**-Αναπροσαρμόζουμε τις οδηγίες στις μαθησιακές ανάγκες της τάξης μας.**

**2.** Mε την εγκύκλιο υπ. αρ. πρ. 127876/Δ2/24-09-2020 έχουν αποσταλεί **«Οδηγίες για τη διδασκαλία των μαθημάτων της Αρχαίας Ελληνικής Γλώσσας και Γραμματείας και της Νεοελληνικής Γλώσσας και Γραμματείας του Ημερησίου και του Εσπερινού Γυμνασίου».**

Για το μάθημα της **ΙΣΤΟΡΙΑΣ**

**3.** Με την Υπουργική Απόφαση υπ. αρ. 119511/Δ2, ΦΕΚ 3971, Τεύχ. Β, 17-09-2020καθορίζονται τα Αναλυτικά Προγράμματα για το μάθημα της **Ιστορίας** στο **Γυμνάσιο** και το **Γενικό Λύκειο. Πιο συγκεκριμένα:**

**α)** Για το μάθημα της **Ιστορίας** στις τρεις τάξεις του **Γυμνασίου επανέρχεται σε ισχύ** το ΔΕΠΠΣ του 2003 (Διαθεματικό Ενιαίο Πλαίσιο Προγραμμάτων Σπουδών, βλ. Υπουργική Απόφαση 21072α/Γ2, ΦΕΚ 303, Τεύχ. Β, 28-02-2003), το οποίο **ίσχυε και ως το σχολ. έτος 2018-19.**

**β)** Mε την εγκύκλιο υπ. αρ. πρ. 127821/Δ2/24-09-2020 έχουν αποσταλεί **«Οδηγίες** για τη διδασκαλία του **μαθήματος της Ιστορίας του Ημερησίου** και του **Εσπερινού Γυμνασίου».**

**γ)** Για το μάθηματης **Ιστορίας Γενικής Παιδείας** στις τρεις τάξεις του **Γενικού Λυκείου** **συνεχίζει να είναι σε ισχύ** το Πρόγραμμα Σπουδών του **2002** (βλ. Υπουργική Απόφαση 8212/Γ2, ΦΕΚ 131, Τευχ. Β΄, 28-01-2002). **Δηλαδή,** για τις **δύο πρώτες τάξεις** του Γενικού Λυκείου συνεχίζει να ισχύει το Πρόγραμμα Σπουδών της Ιστορίας, το οποίο **ίσχυε και το περσινό σχολ. έτος 2019-2020,** ενώ στην **Γ΄ τάξη** **επανέρχεται** στο ωρολόγιο πρόγραμμα το **μάθημα της Ιστορίας Γενικής Παιδείας** (είχε καταργηθεί το περσινό σχολ. έτος 2019-20) με το **ίδιο Αναλυτικό Πρόγραμμα που ίσχυε ως και το σχολ. έτος 2018-19**.

**Επισήμανση για την Ιστορία της Α΄ τάξης Γενικού Λυκείου**

Επειδή το προηγούμενο σχολ. έτος 2019-20, σύμφωνα με το καταργηθέν Αναλυτικό Πρόγραμμα Ιστορίας για το Γυμνάσιο (ΦΕΚ 959, τ.Β΄, 21/3/2019), δεν προβλεπόταν να διδαχθεί στη Γ΄ τάξη η **ιστορική περίοδος του 20ού αιώνα**, **προτείνεται ότι πρέπει να διδαχθεί συνοπτικά η περίοδος αυτή** στην Α΄τάξη του Γενικού Λυκείου (βλ. **Oδηγίες για την αναπλήρωση της μη διδαχθείσας ύλης του σχολ. έτους 2019-20**).

-**Αναμένουμε εντός των ημερών την αποστολή των αναλυτικών οδηγιών διδασκαλίας για τα μαθήματα του Γενικού Λυκείου.**

**4**. Έχει συνταχθεί **Πρόγραμμα Σπουδών** για το μάθημα των **Λατινικών** της Β΄ τάξης του Γενικού Λυκείου της Ομάδας Προσανατολισμού Ανθρωπιστικών Σπουδών (Υπουργική Απόφαση 119578/Δ2, ΦΕΚ 3971, Τεύχ. Β΄, 17-09-2020).

Σχετικά με το περιεχόμενο του Προγράμματος Σπουδών του μαθήματος των **Λατινικών,** παρατηρούμε ότι στη στοχοθεσία της διδασκαλίας μας πρέπει να συμπεριλάβουμε **όχι μόνο τη μετάφραση κειμένων και συγκεκριμένα γραμματικά και συντακτικά φαινόμενα της Λατινικής Γλώσσας,** αλλά **και στόχους γνώσεων σχετικά με τον Ρωμαϊκό πολιτισμό και τη Λατινική Γραμματεία καθώς και σχετικά με την επίδραση της Λατινικής Γλώσσας στις Ευρωπαϊκές Γλώσσες και τη χρήση γλωσσικών δανείων από τη Λατινική στην Ελληνική Γλώσσα.**

-**Αναμένουμε** εντός των ημερών την **αποστολή αναλυτικών οδηγιών διδασκαλίας για το μάθημα των Λατινικών** καθώς και τον **τρόπο αξιολόγησης στις γραπτές ανακεφαλαιωτικές εξετάσεις.**

**5.** Με το ΦΕΚ 3046, Τεύχ. Β΄, 22/07/2020 έχει καθορισθεί η **εξεταστέα ύλη** **για μαθήματα που εξετάζονται πανελλαδικά** για την εισαγωγή στην Τριτοβάθμια Εκπαίδευση αποφοίτων **Γ ́ τάξης Ημερησίου Γενικού Λυκείου και Γ ́ τάξης Εσπερινού Γενικού Λυκείου** για το σχολ. έτος 2020-21.

**Επιπλέον,**  έχει αποσταλεί με την υπ. αρ. πρ. εγκύκλιο 112948/Δ2/01-09-2020 η **«Γενική οδηγία για τη διδασκαλία των μαθημάτων της Γ ́ τάξης Ημερησίου Γενικού Λυκείου και Γ ́ τάξης Εσπερινού Γενικού Λυκείου για το σχολικό έτος 2020-2021**, σύμφωνα με την οποία **«η διδασκαλία των μαθημάτων πρέπει να ακολουθεί τη σειρά των Κεφαλαίων/Ενοτήτων που ορίζει η εξεταστέα υλη, ώστε να υπάρχει ομοιομορφία στην πρόοδο της διδακτέας / εξεταστέας ύλης στις σχολικές μονάδες».**

**6. Για τα φιλολογικά μαθήματα των ΕΠΑ.Λ** έχουν αποσταλεί:

**α)** Mε την εγκύκλιο υπ. αρ. πρωτ. Φ3/125811/Δ4/21-09-2020 «**Διδακτέα Ύλη και Οδηγίες για τη διδασκαλία των μαθημάτων Γενικής Παιδείας των Α ́, Β ́ και Γ ́ τάξεων Ημερήσιου και Εσπερινού ΕΠΑ.Λ. σχ. έτους 2020-2021».**

**β)** Με το ΦΕΚ 4094, Τεύχ. Β΄, 23-09-2020 έχει καθορισθεί η **διδακτέα-εξεταστέα ύλη των Πανελλαδικώς εξεταζόμενων μαθημάτων της Γ΄ τάξης Ημερήσιων και Εσπερινών ΕΠΑ.Λ. για το σχολικό έτος 2020-2021.**

**7. Τέλος,** υπενθυμίζουμε ότι για πρώτη φορά το φετινό σχολ. έτος 2020-21 θα ισχύσει η **τρίωρη εξέταση για το μάθημα της Αρχαίας Ελληνικής Γλώσσας και Γραμματείας του Γυμνασίου στις τελικές γραπτές ανακεφαλαιωτικές εξετάσεις**.

Βλ. Εγκύκλιο υπ. αρ. πρ. 89611/Δ2/09-07-2020 (ΦΕΚ 3029, Τεύχ. Β΄, 21-07-2020) με θέμα «**Τρόπος διεξαγωγής και περιεχόμενο της τρίωρης εξέτασης του μαθήματος της Αρχαίας Ελληνικής Γλώσσας και Γραμματείας στο Γυμνάσιο, τρόπος διατύπωσης των θεμάτων και τρόπος βαθμολόγησης των δοκιμίων».**

Προς διευκόλυνσή σας, **έχω συγκεντρώσει όλα τα παραπάνω έγγραφα** στην ηλεκτρονική διεύθυνση του Google Drive

<https://drive.google.com/drive/folders/13Ivd7MUQN121k7EFYT5GkJNLTHbehZq5?usp=sharing>

Στην ίδια ηλεκτρονική διεύθυνση μπορείτε να βρείτε και τον «**Οδηγό για τον σχεδιασμό εξ αποστάσεως μαθημάτων» που έχει συνταχθεί από το ΙΕΠ.**

**Αγαπητές και αγαπητοί συνάδελφοι**,

Έχοντας διανύσει δύο εβδομάδες του Σεπτεμβρίου από την έναρξη των μαθημάτων του σχολ. έτους 2020-21, διαπιστώνουμε στην πράξη ότι άλλαξαν ριζικά οι συνθήκες και το πλαίσιο, που επιτρέπουν το σχολείο να λειτουργήσει ως ένα ασφαλές και υγιές παιδαγωγικό περιβάλλον δημιουργικής μάθησης και οργανωμένων εκπαιδευτικών δραστηριοτήτων σχολικής ζωής. Από το Μάρτιο του 2020 τα μέλη της σχολικής κοινότητας (εκπαιδευτικοί, μαθητές/τριες, γονείς και κηδεμόνες) αντιμετωπίζουν μία νέα σχολική πραγματικότητα: η μαθησιακή διαδικασία και η κανονικότητα της σχολικής ζωής έχουν σοβαρά διαταραχθεί, αφού ανατράπηκαν οι προϋποθέσεις μάθησης στη σχολική κοινότητα, που μέχρι τότε θεωρούσαμε αναγκαίες, δεδομένες και αναμφισβήτητες (π.χ. η φυσική παρουσία και η δια ζώσης επικοινωνία και αλληλεπίδραση εντός του σχολείου).

Με την έναρξη της σχολικής χρονιάς καλούμαστε να προσαρμοστούμε και να αντέξουμε στις νέες συνθήκες που έχουν διαμορφωθεί λόγω της πανδημίας και επηρεάζουν ριζικά το σχολικό περιβάλλον και τη σχολική κοινότητα, αλλά και όλες τις εκφάνσεις της κοινωνικής ζωής. Καλούμαστε να δημιουργήσουμε και να διαμορφώσουμε για τις μαθήτριες και τους μαθητές μας ένα σχολικό περιβάλλον μάθησης, στο οποίο πρέπει να αποκαταστήσουμε τη διακοπή της μαθησιακής διαδικασίας και της παιδαγωγικής σχέσης, που στηρίζεται στην επικοινωνία και την αλληλεπίδραση ανάμεσα στα μέλη της ομάδας, και ταυτόχρονα να εξασφαλίσουμε, όσο αυτό είναι δυνατό και εφικτό, συνθήκες ασφάλειας και προστασίας της υγείας όλων των μελών της ευρύτερης σχολικής κοινότητας στην οποία ανήκουμε και εμείς με τις οικογένειες μας.

Μη διστάσετε να επικοινωνήσετε μαζί μου για να μοιρασθείτε προβληματισμούς, αγωνίες και συναισθήματα. Θα επαναλάβω για ακόμη μία φορά ότι είμαι στη διάθεσή σας για να προσφέρω παιδαγωγική και επιστημονική υποστήριξη στο δύσκολο εκπαιδευτικό σας έργο σ’ αυτές τις ιδιαίτερες συνθήκες. Μ**πορείτε να επικοινωνείτε μαζί μου:**

**α) τηλεφωνικά (6980396316)**

**β) μέσω ηλεκτρονικού ταχυδρομείου (**[**annangelapoulou@gmail.com**](mailto:annangelapoulou@gmail.com) **και** [**1syn02-amth@sch.gr**](mailto:1syn02-amth@sch.gr)**)**

**γ) μέσω της ιστοσελίδας της Ομάδας «Λόγου Φίλοι. Κοινότητα Φιλολόγων ΠΕ Ξάνθης και Καβάλας» στο fb.** Η ιστοσελίδα παραμένει «ανοιχτή» για τις/τους εκπαιδευτικούς κάθε ειδικότητας και όχι μόνο για τις/τους φιλολόγους.

<https://www.facebook.com/groups/2047946368607308/>

**δ) μέσω του ιστολογίου «Άννα Αγγελοπούλου. Χάριν λόγου και τέχνης-Χάριν φίλων»**

Εύχομαι από την καρδιά μου Καλή Δύναμη και Πολλές Αντοχές στο πραγματικά δύσκολο έργο σας. Nα προσέχετε την υγεία σας! …Και μην ξεχνάτε τη **δύναμη του βλέμματος,** το «άγγιγμα» του βλέμματος! Ας πορευτούμε με το βλέμμα μας στο βλέμμα των μαθητριών/τών μας, με την ελπίδα ότι σύντομα θα επανακτήσουμε τη δυνατότητα να επικοινωνούμε «πρόσωπο με πρόσωπο», βλέποντας και «διαβάζοντας» την έκφραση των συναισθημάτων στα πρόσωπά τους.

Η Συντονίστρια Εκπαιδευτικού Έργου ΠΕ02

Άννα Αγγελοπούλου



George Clausen, Μία μαθήτρια. 1889.